Eskom wil hof toe oor kragtariewe | Maroela Media
Eskom wil hof toe oor kragtariewe
(Foto: Reint Dykema)
Suid-Afrika se beleërde kragvoorsiener Eskom is op pad hof toe in ŉ poging om sy benarde finansiële posisie ŉ hupstoot te gee.
Die Nasionale Energiereguleerder (Nersa) het vroeër tariefverhogings van 9,41%, 8,1% en 5,22% oor die volgende drie jaar vir Eskom goedgekeur. Eskom sê dít het hom met ŉ tekort van nagenoeg R102 miljard gelaat. Die verhogings was minder as waarvoor Eskom oorspronklik gevra het.
Nersa se rede hiervoor was die R23 miljard-reddingsboei wat die minister van finansies aan Eskom toegestaan het. Maar Eskom sê sy finansiële volhoubaarheid hou aan versleg.
Nersa het pas die redes bekend gemaak vir sy besluit om die spesifieke verhogings toe te staan.
“Ná ŉ ontleding van die redes vir die besluit, het die Eskom-raad besluit om die kwessie in die hof te betwis. Gevolglik het ons ŉ aansoek ingedien vir dringende verligting wat nodig is om ŉ finansiële ramp by Eskom te voorkom,” het Calib Cassim, Eskom se uitvoerende finansiële hoof, gesê.
Hy sê Eskom vra ook die hof om Nersa se oorspronklike besluit te hersien.
Volgens hom het Eskom die uitwerking van die voortgesette tekort vantevore al duidelik uitgestippel.
Dronkbestuur-regter swaar beboet; ontvang steeds salaris
Video: Vragmotor ploeg deur parkeerterrein
Gaan haal die biljoene by soweto. Julle vernietig die land.
NOG hoer tariewe o wee hier gaan ons – hoe diep is eskom se sakke dan nog? hierdie land verarm sy eie mense teen die spoed van witlig ;-(
Wat eintlik moet gebeur is dat Eskom in hof toe moet gaan staan oor die REDES vir die benarde posisie!!
Hulle verongeluk die ekonomie en Alles wat daarop volg!
Hulle kan Nie verwag om hulle swak bestuursvermoe van die gewone publiek te verhaal nie.
So die mense wat betaal, moet nog meer betaal. Die ouens wat nog nooit betaal het nie, kom weg daarmee. Nee!! gaan vorder julle skuld!
So nou betaal hulle nog regskostes wat hulle nie kan bekostig nie! Maar hof toe wil hulle hof toe om weer bloedneus te kry.